अब ड्रिंकिंग छोड़ चुका हूं; अनुष्का बोलीं- हम 9.30 बजे तक सो जाते हैं
Virat Kohli Anushka Sharma Personal Life -Indian Sports Honours Awards Latest News News. विराट कोहली और अनुष्का शर्मा ने एक इवेंट में अपनी पर्सनल लाइफ से जुड़ी कुछ बातों को शेयर किया है। विराट ने कहा कि वो पहले पार्टीज में ड्रिंक लेने के बाद रात भर डांस करते थे।
विराट कोहली और अनुष्का शर्मा 24 मार्च को इंडियन स्पोर्ट्स ऑनर्स अवॉर्ड में शामिल हुए। इस दौरान उन्होंने एक कहा कि वो पहले की तरह अब लेट नाइट पार्टीज में नहीं जाते। पहले वो रात तीन बजे तक जागते थे, लेकिन अब ऐसा नहीं है। अब वो 9.30 बजे तक सो जाते हैं।
विराट ने कहा- पहले 2-3 ड्रिंक के बाद मैं रातभर डांस करता था। अब ड्रिंकिंग छोड़ दी है। विराट और अनुष्का ने स्टार स्पोर्ट्स को दिए इंटरव्यू में यह बातें कहीं।
अनुष्का बोलीं- वामिका के जन्म के बाद लेट नाइट पार्टी संभव नहीं
अनुष्का ने कहा, 'अब हम रात 9:30 बजे तक अपने बेड पर होते हैं। पहले रात 3 बजे तक जागते थे, लेट नाइट पार्टी करते थे, लेकिन वामिका के जन्म के बाद ये संभव नहीं है। ये कोई एक्सक्यूज नहीं, रियलिटी है। बच्चे के जन्म के बाद आप बहुत ज्यादा सोशल नहीं हो सकते।
हम इससे खुश हैं, क्योंकि हम दोनों ही ज्यादा सोशल रहना पसंद नहीं करते। हमें छोटी-छोटी चीजें पसंद हैं, जैसे घर पर वक्त बिताना। हमें एक-दूसरे के साथ वक्त बिताने का ज्यादा समय नहीं मिलता इसलिए जब भी समय मिले, हम इसे फैमिली के साथ बिताना पसंद करते हैं।'
ड्रिंक के बाद किसी चीज की परवाह नहीं होती थी- विराट
विराट ने कहा, 'अब तो मैं ड्रिंक नहीं करता, लेकिन पहले जब भी किसी पार्टी में जाता तो दो-तीन ड्रिंक के बाद मैं रुकता नहीं था। रात भर डांस करता था फिर मुझे किसी चीज की परवाह नहीं होती थी। खैर ये सब पहले की बात है। अब ऐसा नहीं होता।
अनुष्का से पूछा गया कि दोनों में से कौन डांस फ्लोर पर सबसे ज्यादा डांस करता है? अनुष्का ने विराट की तरफ इशारा करते हुए कहा कि विराट को सिंगिंग और डांसिंग काफी पसंद है। विराट की मेमोरी बहुत अच्छी है। डेट करने से पहले, मैं विराट की इसी क्वालिटी से इम्प्रेस हुई थी। मैंने सोचा कि उनकी ये आदत मुझे आगे चलकर काफी मदद करेगी।
2017 में हुई थी अनुष्का और विराट की शादी
अनुष्का शर्मा और विराट कोहली की शादी 2017 में हुई थी। दोनों ने तीन साल की डेटिंग के बाद इटली के टस्कनी में सात फेरे लिए थे। अनुष्का ने 2021 में बेटी वामिका को जन्म दिया। मां बनने के बाद से ही अनुष्का फिल्मों से गायब हैं। उनकी पिछली फिल्म 'जीरो' थी जो 2018 में रिलीज हुई थी। अब वो जल्द ही फिल्म 'चकदा एक्सप्रेस' में नजर आएंगी। ये फिल्म पूर्व भारतीय महिला क्रिकेटर झूलन गोस्वामी के जीवन पर आधारित है।
विराट-अनुष्का से जुड़ी ये खबरें भी पढ़ें
1.विराट-अनुष्का ने महाकाल मंदिर में भस्म आरती की:कोहली रुद्राक्ष की माला पहने दिखे, अनुष्का साड़ी में नजर आईं
विराट कोहली और अनुष्का शर्मा शनिवार सुबह महाकाल मंदिर पहुंचे। यहां दोनों ने सुबह 4 बजे भस्म आरती की। भगवान का आशीर्वाद लिया। दर्शन के बाद विराट ने मीडिया से जय महाकाल कहा। अनुष्का ने कहा कि भगवान महाकाल का आशीर्वाद लेकर बहुत अच्छा लगा।
विराट-अनुष्का डेढ़ घंटे तक नंदी हॉल में बैठे। आरती के बाद दोनों ने मंदिर के गर्भगृह में जाकर पंचामृत पूजन अभिषेक किया। विराट ने गले में रुद्राक्ष की माला धारण की हुई थी। साथ ही मस्तक पर चंदन का त्रिपुंड लगाकर धोती सोला पहने हुए थे। अनुष्का शर्मा साड़ी में नजर आईं। पूरी खबर पढ़ें
2.अचानक वृंदावन पहुंचे अनुष्का-विराट: सीधे नीम करोली बाबा के आश्रम पहुंचे, वहां एक घंटे तक लगाया ध्यान
विराट कोहली और अनुष्का शर्मा दुबई से नया साल मनाने के बाद भारत वापस लौट आए हैं। देश लौटते ही दोनों रिलीजियस टूर पर निकले हैं। हाल ही में दोनों को वृंदावन में स्पॉट किया गया। वृदांवन में दोनों नीम करोली बाबा के समाधि आश्रम पहुंचे। विराट- अनुष्का के मैनेजर ने बताया कि दोनों धार्मिक यात्रा पर हैं। पूरी खबर पढ़ें